Diari Oficial de la Generalitat Valenciana


Sumari del DOGV 7652, del 06-11-2015 (2015/8807)

RESOLUCIÓ de 23 d'octubre de 2015, del conseller d'Hisenda i Model Econòmic, per la qual s'estableix la composició dels membres de la Comissió de Valoració Documental de la Conselleria d'Hisenda i Model Econòmic.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7652

Data del DOGV
:   06-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8807


Data del document
:   23-10-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 23 d'octubre de 2015, del conseller d'Hisenda i Model Econòmic, per la qual s'estableix la composició dels membres de la Comissió de Valoració Documental de la Conselleria d'Hisenda i Model Econòmic. [2015/8807]  
El Decret 189/2005, de 2 de desembre, del Consell, regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics de la Comunitat Valenciana.  
Així mateix, estableix les bases perquè els diferents departaments de l'Administració de la Generalitat, per mitjà de les comissions de valoració documental, creades mitjançant una resolució del titular del departament corresponent, elaboren i presenten les taules de valoració dels documents.  
Aquestes comissions de valoració documental tenen com a objectiu facilitar els treballs i els estudis previs de valoració de les sèries documentals per part de la Junta Qualificadora de Documents Administratius, a fi que aquesta puga emetre els seus dictàmens i, posteriorment, es puguen aprovar les taules de valoració documental per resolució de la conselleria competent.  
Per Resolució de 10 de juny de 2013, del conseller d'Hisenda i Administració Pública, publicada en el DOCV núm. 7068, de 16 de juliol de 2013, es van nomenar els membres de la Comissió de Valoració Documental de la Conselleria d'Hisenda i Administració Pública.  
La recent reestructuració en l'organització de l'Administració de la Generalitat, i la publicació del vigent Reglament orgànic de la Conselleria d'Hisenda i Model Econòmic, aprovat pel Decret 153/2015, de 18 de setembre, del Consell, fa necessària l'adequació de la composició de la dita comissió.  
Per tot l'anterior i en virtut de l'article 13.3 del Decret 189/2005, de 2 de desembre, del Consell de la Generalitat, resolc:  
  
Primer. Composició de la Comissió de Valoració Documental de la Conselleria d'Hisenda i Model Econòmic  
1. La Comissió de Valoració Documental de la Conselleria d'Hisenda i Model Econòmic estarà formada per:  
a) Presidència: el o la titular de la Subdirecció General de Planificació i Coordinació de Projectes TIC o, per delegació, el/la cap de servei d'Organització i Coordinació Administrativa de les Tecnologies de la Informació.  
b) Vicepresidència: el/la titular de la Secretaria General Administrativa o el/la cap de servei o personal tècnic del seu departament en qui delegue.  
c) El/la cap de servei d'Organització i Coordinació Administrativa de les Tecnologies de la Informació o personal tècnic del seu departament en qui delegue.  
d) Secretaria: el personal tècnic responsable de l'arxiu de la Conselleria d'Hisenda i Model Econòmic, adscrit al Servei de d'Organització i Coordinació Administrativa de les Tecnologies de la Informació, que exercirà les funcions de la Secretaria de la Comissió.  
e) Una persona funcionària adscrita a la subsecretaria o direcció general objecte de la valoració de les sèries presentades en cada reunió convocada.  
  
Segon. Assistència a les reunions de la comissió de representants d'òrgans i organismes afectats  
La comissió, a través de la seua secretaria, i a proposta de la seua presidència, podrà convocar representants d'altres òrgans directius i organismes de la Conselleria d'Hisenda i Model Econòmic directament afectats per la sèrie documental que vaja a ser analitzada i valorada, els quals podran actuar amb veu però sense vot en les corresponents sessions.  
  
Tercer. Publicació i entrada en vigor  
La present resolució es publicarà en el Diari Oficial de la Comunitat Valenciana i entrarà en vigor l'endemà de la seua publicació.  
  
València, 23 d'octubre de 2015.- El conseller d'Hisenda i Model Econòmic: Vicent Soler i Marco.